Munna FDC Apollo Kantinti avumiridde ekya Poliisi okwata omuyimbi Robert Kyagulanya Ssentamu amanyikiddwa nga Bobi Wine enkya ya leero okuva e Kasangati.
Bobi Wine abadde Kasangati ng'ayogerako eri abawagizi be kyoka Poliisi y'ekitundu ekyo nemukwata nga tewadde nsonga yonna lwaki kikoleddwa wabula kigambibwa nti mukifo kyabaddemu ne ssentebbe w'ekibiina kya NRM era omukulembeze w'eggwanga lino Yoweri Kaguta Museveni gy'abadde agenda okunonyeza omuntu we Sebalu Sitende obuwagizi.
Mukusooka Bobi bamugalidde ku Poliisi e Kasangati kyoka oluvanyuma abawagizi be balumbye Poliisi oluvanyuma natwalibwa ku Poliisi y'e Kiira.
Poliisi tenaba kuvaayo kutangaza lwaki akwatiddwa wabula Kantinti agambye atekeddwa okugenda ku Poliisi okuzuula lwaki Bobi Wine akwatiddwa ku lunnaku olusembayo.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn eng_Latn